ڕێککەوتنی بازرگانی ئازادی ئەمریکای باکوور

ڕێککەوتنی بازرگانی ئازادی ئەمریکای باکوور  یان نافتا () (بە زمانی ئیسپانی: TLCAN) پەیماننامەیەک بۆ دامەزراندنی ناوچەیەکی بازرگانی ئازاد لە نێوان ئەمریکا و  کەنەدا و  مەکسیک.   ڕێککەوتنی بازرگانی ئازادی ئەمریکای باکوور لە کانوونی یەکەمی ساڵی ١٩٩٢ واژوو کرا و لە مانگی یەکی ساڵی ١٩٩٤ کەوتە بواری جێبەجێکردنەوە.

پەسەندکردنی ناوچەی بازرگانی ئازادی ئەمریکای باکوور لەلایەن کۆنگرێسی ئەمریکاوە لە ١٧ی تشرینی دووەمی ١٩٩٣، بە سەرەتای دامەزراندنی ئەم بلۆکە دادەنرێت - ھەرچەندە ڕێککەوتنەکە تا ١ی کانوونی دووەمی ١٩٩٤ نەچووە بواری جێبەجێکردنەوە - کە ئەمریکا، کەنەدا و مەکسیک لەخۆدەگرێت. وەک لە ڕێککەوتنی دامەزراندنیدا ئاماژەی پێدەکات، کراوەیە بۆ وڵاتانی دیکەی ئەمریکا، لەنێویاندا ھەندێک وڵاتی ئەمریکای لاتین کە ڕەنگە لە داھاتوودا بەشداری بکەن.ئەگەر بەدواداچوون بۆ ئامانجەکانی ئەم یەکێتییە بکەین، بۆمان دەردەکەوێت کە جیاوازییەکی زۆریان لەگەڵ ئامانجەکانی یەکێتیی ئەورووپادا نییە. دوای بەدەستھێنانی ئابوورییەکی بەھێز بۆ وڵاتانی ئەندام، ھەموو ئەولەوییەتەکانیان دەدەنە توانای ڕکابەریکردن لەگەڵ بلۆکە ئابوورییە تازەپێگەیشتووەکانی دیکە لەسەر ئاستی جیھانی، بەتایبەتی یەکێتیی ئەورووپا، ھەوڵدەدەن پێگەیەکی ئابووری ھاوتا لەگەڵ پێگەی بەرچاوی ئەم بلۆکە بەتایبەت ئەمریکا دەستەبەر بکەن.

 سەرچاوەکان 

 سەرچاوەکان 

پۆل:ئابوور لە ١٩٩٤
پۆل:ئابووری ئەمریکای باکوور
پۆل:سەرۆکایەتیی دۆناڵد ترامپ